ผมเป็นโรคกระเพาะมา3เดือนแล้วไม่หาย ทำไงดีครับถึงจะหายขาดได้.
สวัสดีค่ะ urianium โรคกระเพาะอาหารอักเสบ เกิดจากภาวะกรดเกินทำให้เกิดการอักเสบ หรือบางรายอาจมีแผลที่กระเพาะอาหารได้ค่ะ โดยพฤติกรรมที่ไม่เหมาะสม, อาหาร และยาบางอย่างจะทำให้ร่างกายมีกรดเกินหรือเกิดแผลในกระเพาะอาหารได้มากขึ้น นอกจากนี้ การติดเชื้อเฮลิโคแบคเทอร์ ไพโลไร ก็เป็นอีกสาเหตุที่ทำให้เกิดโรคกระเพาะอาหารอักเสบได้ค่ะ **ดังนั้นแนะนำ urianium ให้รับประทานยาต่อเนื่อง ร่วมกับปรับเปลี่ยนพฤติกรรมการรับประทานอาหารให้ตรงเวลา เลี่ยงอาหารรสจัด เลี่ยงชากาแฟน้ำอัดลม เลี่ยงการรับประทานยาแก้ปวดชนิด NSAID หากปรับเปลี่ยนแล้วไม่ดีขึ้น ควรปรึกษาแพทย์ผู้ดูแลเพื่อพิจารณาการตรวจหรือการรักษาเพิ่มเติมนะคะ